
Yn yr aseiniad hwn, byddaf yn trafod barn a chanfyddiadau’r disgyblion a’r staff o asesu ar gyfer dysgu. Byddaf yn trafod pa strategaethau sydd yn cael ei ddefnyddio yn yr ystafell dosbarth, pa mor effeithiol yw’r strategaethau a sut mae’r strategaethau yn symud y disgyblion ymlaen yn ei gwaith. Mae’r ymchwil Proffesiynol hyn yn bwriadu gwella fy arfer personol proffesiynol a hefyd ehangu fy nealltwriaeth o asesu ar gyfer dysgu a sut mae’n cael ei ddefnyddio, yn ogystal i hyn byddaf yn gwneud ymchwil ar ba mor effeithiol yw asesu ar gyfer dysgu ac yn fwy penodol, pa mor effeithiol yw adborth ffurfiannol yn yr ystafell dosbarth, noda Hattie (2012) feedback is among the most common features of successful learning and teaching.” (Hatti, J. 2012, tt. 115.)
Am yr ymchwil hyn, Rwy’n bwriedu mynd yn ôl i’r ysgol lleoliad PAP i gynnal holiadur gyda’r athrawon ar asesu ar gyfer dysgu, cyfweliad i’r disgyblion ar eu barn nhw ar AagD a hefyd arsylwi AagD yn cael ei ddefnyddio ar lawr yr ystafell dosbarth. Fyddaf yn gwerthuso’r profiad ac egluro’r canlyniadau a ddarganfyddaf yn ystod y profiad i bwyso a mesur cryfderau a gwendidau'r strategaethau ac yn ychwanegol y manteision ac anfanteision a AagD ar y cyfan. Rydym yng nghanol y proses o ddiwygio yng Nghymru, mae cwricwlwm newydd ar y ffin. Datblygwyd y cwricwlwm newydd o adroddiad Donaldson (2015), o’r 68 argymhelliad a wnaeth Donaldson ei amlinelli yn ei adroddiad, roedd 19 argymelliadau i wneud ag asesu. Mae’r canfyddiadau o AagD yn ddim byd newydd, gaeth y syniad o Aagd cael ei ddatblygu yn fanwl ar ôl adroddiad William a Black (1998) Inside the Black Box, maen amlwg fod pwyslais anferth wedi cael ei rhoi pwysigrwydd asesu cynnydd y disgyblion yn barhaus i sicrhau dealltwriaeth a chynnig ffordd ymlaen i wella ei gwaith. Rhagdybiwyd fod adborth ffurfiannol yn gwella ansawdd a safon gwaith y disgyblion.

Diffinir y term Asesu ar gyfer Dysgu fel y broses o ddarganfod ble mae’r disgyblion yn ei gwaith, i ddeall ble mae’r disgyblion yn cael trafferth ac yna y camau sydd yn helpu’r disgybl cyrraedd dealltwriaeth. “Trwy ddefnyddio dulliau a strategaethau AagD mae’r athro yn darganfod ble mae’r disgyblion wedi’i gyrraedd o fewn y continwwm dysgu.” (Llywodraeth Cynulliad Cymru, 2010: tt.3). Yn ychwanegol, mae dulliau AagD yn canolbwyntio ar ble dylai’r disgyblion fod yn eu gwaith, a hefyd y ffordd orau o gyrraedd y man hwnnw. Nod AagD yw i creu dysgwyr mwy annibynnol, creadigol a myfyriol, nodweddion sydd wedi cael ei bwysleisio yn adroddiad Donaldson (2015). Dywed Black a William (1998) fod y gair ‘asesu’ yn cael ei ddefnyddio pan mae athrawon yn cymryd camau penodol i ddefnyddio gwybodaeth a arsylwyd, i ddeall ble mae’r disgyblion yn ei dysgu, a pan mae athrawon yn newid ei ffordd o addysgu i sicrhau dealltwriaeth y disgyblion. Dywed Black a William hefyd, fod y gair yn cael ei ddefnyddio pan mae disgyblion yn asesu ei hunain, 
“Assessment for learning is any assessment for which the first priority in its design and practice is to serve the purpose of promoting students’ learning.” (Black, P. William, D. et al. 2004. tt. 10)
“Mae asesu ar gyfer dysgu hynod effeithiol wedi cael ei ystyried yn helaeth gan addysgwyr fel rhywbeth sy’n hanfodol o ran codi safonau ar gyfer dysgwyr.” (Estyn, 2018) Gwelwyd Estyn AagD fel arfer da, yn ogystal i hyn nodir os bydd athrawon yn defnyddio asesiadau ffurfiannol fel rhan o’u haddysgu, gall disgyblion dysgu ddwywaith yn gyflymach.” (Estyn, 2018). 
Nodir y Grwp Diwigio Asesu (2002) 10 egwyddor penodol i AagD, mae’r 10 egywddor hyn yn esbonio:

Dylai AagD fod yn rhan o gynllunio effeithiol, yn canolbwyntio ar sut mae myfyrwyr yn dysgu, yn canolog i argeroon yn yr ystafell dosbarth, yn sgil allweddol, yn sesnitif ac yn adeiladol, yn meithrin symbyliad, yn hybu dealltwriaeth o amcanion a meini prawf llwyddiant, yn helpu dysgwr i wybod sut i wella, yn datblygu’r gallu i hunainasesu ac yn olaf yn cydnabod cyrhaeddiad addysgol. (Grwp Diwygio Asesu, 2002.)

Mae’r ddogfen yn dadlau fod AagG yn “un o ddibenion pwysicaf asesu” ac mae’n un o’r ffyrdd pwysicaf o wella dysgu a chodi safonau'r disgyblion. (Grŵp Diwygio Asesu, 2002). Erbyn hyn mae ysgolion yn fwy tebygol o ddibynnu ar asesu ffurfiannol, sef y defnydd o asesu o ddydd i ddydd yn yr ystafell dosbarth, mae asesu ffurfiannol, neu asesu ar gyfer dysgu yn archwilio dealltwriaeth y disgyblion ar thema neu ddarn o waith penodol. 
Mae asesu ffurfiannol yn cael ei ddefnyddio yn barhaus yn ystod y dydd i ddarganfod ble mae’r disgyblion yn ei gwaith, ble gall y disgyblion mynd nesaf ac yn nodi yn glir y camau i gyrraedd y pwynt hwnnw, yn ychwanegol; mae’n bwysig nodi fod ffordd arall o asesu, mae’r ffordd hyn yn cael ei adnabod fel asesiad o ddysgu, neu asesiad crynodol, mae asesiad crynodol yn canolbwyntio ar beth mae’r disgyblion wedi ei ddysgu ar ôl cwblhau bloc o waith. Mae asesiad crynodol yn canolbwyntio yn fwyaf ar raddau a marciau mae’r disgyblion yn ei dderbyn. 

Y bwriad yw i ymchwilio sut mae adborth ffurfiannol yn dylanwadu ar waith a dealltwriaeth y disgyblion. O fewn yr ystafell dosbarth mae adborth yn hynod o bwysig i dangos i’r disgyblion sut i wella ei gwaith. Un strategaeth a wnaf ymchwilio yw seren a dymuniad. Defnyddir y strategaeth yma yn yr ystafell dosbarth i amlinelli beth gall y disgyblion i wella yn eu gwaith, ac yn ychwanegol i dangos arfer da yn ei gwaith hefyd. Noda un wefan, “Feedback is an essential part of effective learning. It helps students understand the subject being studied and gives them clear guidance on how to improve their learning.” Why is feedback important? (University of Reading, Dyddiad ynhysbus), mae’r wefan yn mynd yn ei flaen i esbonio “Feedback can improve a student's confidence, self-awareness and enthusiasm for learning.”
Gweler Estyn (2016) fod y strategaeth o roi adborth ffurfiannol fel arfer da, trwy gynnig sylwadau ar sut i wella o fewn gwaith y disgyblion, roedd y disgyblion yn llawer mwy hyderus wrth gwblhau’r targedau ac yn ehangu eu dealltwriaeth o’r testun. O ganlyniad i hyn, nodir Estyn “Mae bron pob un o’r disgyblion yn gwneud cynnydd, sydd o leiaf yn dda, ac mae lleiafrif ohonynt yn gwneud cynnydd eithriadol o dda yn ystod eu cyfnod yn yr ysgol.” (Estyn, 2016.) “Mae defnyddio egwyddorion Asesu ar gyfer Dysgu ar bob cam o daith ddysgu’r disgyblion wedi annog disgyblion i arwain eu dysgu eu hunain ac felly ymgorffori gweledigaeth yr ysgol i greu dysgwyr hyderus, sicr ac annibynnol.”
Noda Grŵp Diwygio Asesu (2002) “dylai athrawon fod yn ymwybodol o’r effaith gall sylwadau, marciau a graddau ei chael ar hyder a brwdfrydedd y disgyblion. Dylai’r sylwadau fod yn adeiladol ac yn ffocysu ar waith y disgyblion yn hytrach na’r unigolyn.” Yn ychwanegol, noda un o’r egwyddorion dylai athrawon canolbwyntio ar gryfderau'r disgyblion ac yna cynghori’r disgyblion ar sut i ddatblygu. Trwy ymchwilio i’r dull o seren a dymuniad, rwy’n hyderus fod y strategaeth hon yn cyfuno o leiaf dau o’r egwyddorion a nodwyd y grŵp diwygio asesu. Mae’r proses o seren a dymuniad yn broses hir gan fod rhaid i’r disgyblion cael amser ar ôl gorffen uned o waith, i fyfyrio a gwella agweddau i sicrhau dealltwriaeth.

Pwrpas yr ymchwil hyn yw cyfuno pob un o’r nodweddion ymchwil. Mae’r nodweddion hyn yn cynnwys bod yn ymchwilydd medrus, sgeptigol, foesegol ac yn olaf bod yn rhan o broffeswn ymholgar. Yn ychwanegol, bydd y gwaith yn gwella ac yn datblygu sgiliau ymchwilio fi fy hun. Cynhaliwyd yr ymchwil mewn ysgol drefol fawr, gyda dosbarth blwyddyn 5 efo un athrawes, o fewn y dosbarth mae 32 o ddisgyblion. Trwy gynnal yr ymchwil fyddaf yn dilyn canllawiau BERA ar ymchwilio ac yn ychwanegol dilyn y canllawiau moesegol o gynnal ymchwil. Dywed yn ganllawiau BERA (2018) dylai unrhywun sydd yn cynnal ymchwil addysgiadol i weithredu mewn modd moesegol, dylai’r cyfranogwyr cael ei thrin yn deg, gyda sensitifrwydd a gydag urddas. (BERA, 2018. tt. 6). Mae gwaith ymchwil yn seiliedig ar weithredu’n foesegol ac roedd nifer o agweddau i ystyried wrth fynd ati i gynnal ymchwil addysgiadol. Mae’n bwysig derbyn caniatâd parhaus gwirfoddol i gynnal yr ymchwil ac mae hawl gyda’r cyfranogwyr i dynnu’n ôl o’r ymchwil ar unrhyw adeg. Dywed Blackburn (2015) “One of the most challenging considerations when researching with children is the question of gaining children’s concent.” (Blackburn, 2015, BERA Bites:Early Childhood. Tt. 45)
I sicrhau cysondeb gyda’r canllawiau BERA (2010) roedd angen creu ffurflen foeseg cyn mynd i’r ysgol PAP, (gweler atodiad 1). Mae’r ffurflen foeseg yn amlinelli bob elfen o’r astudiaeth a beth sydd gyda’r cyfranogwyr i’w wneud, yn ychwanegol, mae’r ffurflen yn esbonio beth sydd mynd i ddigwydd i’r wybodaeth ar ôl yr astudiaeth. Mae cyfrinachedd yn fater pwysig iawn yn waith ymchwil gan fod gofyn i’r disgyblion i rannu ei barn a’u safbwyntiau. Bydd yr ymchwil yn cael ei gadw ar y gliniadur, a fydd angen cyfrinair i gael mynediad i’r wybodaeth, noda BERA (2018) “They should be told what will happen to the information they provide, how it will be used and by whom it will be reported.” 
Mae’n bwysig i ofyn am ganiatâd y cyfranogwyr yn aml yn ystod yr ymchwil i sicrhau ei fod yn gyffyrddus, mae hwn yn cael ei hadnabod fel cydsyniad parhaus. Sicrhawyd fod enwau'r disgyblion ddim yn cael ei thrafod yn ystod y gwaith ymchwil, a ni roedd enwau'r disgyblion wedi cael ei ysgrifennu yn y nodiadau i sicrhau anhysbysrwydd. Mae’r pwyntiau hyn yn gyd fynd gyda’r ddogfen Hawliau Plant. Mae erthygl 12 o’r hawliau plant yn nodi

Rhaid sicrhau fod plentyn yn gallu ffurfio ei farn ei hun, hawl i leisio’r farn honno’n ddirwystr ym mhob mater sy’n effeithio arno, a bod pwys priodol yn cael ei roi ar farn y plentyn yn ôl ei oedran a’i aeddfedrwydd. (CCUHP, 2011. Erthygl 12)
 
Yn ychwanegol i ddilyn canllawiau BERA, byddaf hefyd yn dilyn canllawiau'r Cyngor Gweithlu Addysg, dywed yn ganllawiau’r CGA dylai athrawon cofrestredig rhoi sylw i ddiogelwch a lles y disgyblion a hefyd gweithio mewn modd cydweithredol. Mae canllawiau yn mynd yn ei flaen i esbonio dylai hefyd seilio perthynas â disgyblion ar ymddiriedaeth a pharch. (CGA, 2019. Tt. 3)

Cynhaliwyd y gwaith ymchwil mewn dull lled strwythuredig, mae’r dull hyn yn caniatáu’r cyfranogion i siarad yn rhydd am gwestiwn penodol a gosodwyd ac yna caniatáu’r disgyblion i ddod at gasgliad trwy drafodaeth gydai gilydd, gall hwn fod yn fanteisiol am yr ymchwil gan mae cyfle i farnau a safbwyntiau eraill codi, ar y llaw arall mae cyfle i’r drafodaeth mynd oddi  ar y pwnc bwriedir i drafod amdano trwy ddefnyddio’r dull lled strwythiedig. Roedd LeCompte a Preissle (1993) wedi nodi'r dull lled strwythiedig fel un o’r 6 ffyrdd o sut i gynnal cyfweliad. Dywed Cohen a Manion (2007) i gynnal cyfweliad lled strwythiedig, dylai’r ymchwilydd paratoi nifer o ysgogiadau i annog y disgyblion i drafod y thema mewn dyfnder, nodir gall yr ysgogiad fod yn gwestiwn syml fel “pam?”. (Cohen, L. Manion, L a Morrison, K. 2007. Tt. 361). Yn ychwanegol, dywed Cohen a Manion fod ysgogiadau yn caniatáu gonestrwydd, dyfnder yn yr ymatebion, manylder a hefyd ymatebion cyfoethog. Mae rhain yn cael ei hadnabod fel nodweddion allweddol cyfweliad llwyddiannus. Mae defnyddio ysgogiadau yn cael ei ategu gan Danby a Thorpe (2011). Yn yr astudiaeth achos, mae’r ymchwilydd wedi paratoi nifer o ysgogiadau i gynnal cyfweliad. Ar ôl y cyfweliad wnaeth yr ymchwilydd creu trawsgrifiad o’r cyfweliad i wneud synnwyr o’r cynnwys ac i’w ddadansoddi. (Danby & Thorpe, 2011, tt. 74-84
Bwriedir cynnal holiadur gyda’r athrawes dosbarth, cyfweliad gyda’r disgyblion yn olaf arsylwad o’r ystafell dosbarth i weld pa strategaethau AagD a defnyddiwyd. Bwriedaf defnyddio'r dull ‘Mosaic’ o gynnal yr ymchwil ac yn ychwanegu holiadur. Mae’r dull mosaic yn cael ei hadnabod fel dull aml, addasadwy ac yn ffocysu ar safbwyntiau’r disgyblion. Mae pob dull o ymchwil yn cyfrannu at y darlun cyfan i greu ‘mosaic’. Datblygwyd y dull hwn gan Clarke a Moss (2001). Mae’r dull ‘mosaic’ yn caniatáu’r ymchwil fod yn anffurfiol ac yn darparu data dibynadwy gan fod data yn dod o nifer o ffynonellau.

	Mae manteision ac anfanteision i bob un o’r dulliau ymchwil. Yn yr adran hon fyddaf yn sôn am yr agweddau positif a negyddol o ddefnyddio pob dull i gofnodi gwybodaeth. Bwriedir i ddanfon yr holiadur i’r athrawes dosbarth ac yna gofyn i’r athrawes i ddosbarthu’r holiadur i’r athrawon eraill. Defnyddiais yr holiadur i’r athrawes gan ei fod yn ddull rhwydd i gasglu data, ac yn ogystal mae’n ddull sydd yn arbed amser. Mae modd i’r holiadur fod yn bersonol ac yn bwrpasol i’r ymchwil. Mae modd o gasglu data gwahanol trwy gwblhau holiadur ac mae yna fodd i fod yn anhysbys, mae hwn yn caniatáu’r athrawon i fod yn onest efo’r atebion. Y bwriad yw i gasglu data gwahanol gan fod yr holiadur yn mynd i gael ei ddosbarthu i athrawon y Cyfnod Sylfaen ac yn ogystal Cyfnod Allweddol 2. Mae hwn yn sicrhau fod data meintiol ar gael i’w ddadansoddi a hefyd data ansoddol. Anfanteision o ddefnyddio holiadur yw gall yr athrawon diflasu gan ateb y cwestiynau pe boid yn gofyn am fanylder yn yr ateb. Mae pryder hefyd fod holiaduron a chwestiynau ddim yn cynnig digon o ddyfnder i’r thema hefyd. O ran anfantais holiaduron yn gyffredinol, gall pobl poeni ei fod ddim yn rhoi atebion iawn, cywir neu atebion o safon uchel.
Bydd trefniadau i arsylwi’r dosbarth cyfan i casglu data. Mae arsylwadau yn cynnig data meintiol. Yr obaith yw i arsylwi’r athrawes yn defnyddio nifer o strategaethau gwahanol yn ystod y wers. Mae cynnal arsylwad yn fanteisiol gan fy mod yn gallu gweld y digwyddiad gyda llygaid fy hun, ac yna fydd y data yn gredadwy. Fyddaf yn gallu arsylwi'r disgyblion yn ei amgylchedd naturiol a bydd y disgyblion ddim yn poeni am ymddygiad ac atebion gan fy mod i yn mynd i arsylwi’r dosbarth cyfan, dim unigolion. Anfanteision o gynnal arsylwadau yw gall cymryd amser i ddarganfod y wybodaeth berthnasol. I gynnal arsylwad da bydd angen mynd i’r ystafell dosbarth nifer o weithiau i gasglu data i sicrhau fod y data yn gywir. Gall y disgyblion ymddwyn yn wahanol gan fod ymwelydd yn y dosbarth a gall yr athrawes cynnwys strategaethau AagD dim o’n di plesio’r ymchwilydd. Gall dehongli data arsylwad fod yn broblem hefyd os nad oes dull penodol wedi cael ei osod o flaen llaw ar sut i’w ddehongli. Gan fy mod i fynd i fod yn ymwelydd yn y dosbarth, gall arsylwadau cael ei weld fel goresgyniad breifatrwydd gan fy mod i yn cymryd nodiadau y. ystod y cyfnod o ymddygiad a’r digwyddiadau.
Mae cynnal cyfweliad yn ffordd ddibynadwy o gasglu data meintiol ac ansoddol. Mae cyfweliad yn casglu gwybodaeth fanwl o’r testun a gall yr atebion fod yn ddibynadwy, ond mae amodau, dylai’r ymchwilydd sicrhau fod yr amgylchedd yn hamddenol i’r cyfranogwyr. Mae cyfweliadau yn cynnig hyblygrwydd gan fod cyfweliadau gallu mynd oddi’r pwnc, ac yn cynnig safbwyntiau a barnau gwahanol. Yn ystod cyfweliad mae’r cyfranogwyr yn gallu gofyn cwestiynau ac yn gallu trafod yr atebion. Mae pryderon i gyfweliadau hefyd, gall y disgyblion a dewiswyd fod yn swil i ateb cwestiynau ac mae’n cymryd amser ac ymdrech i sicrhau fod y disgybl/ion yn gyffyrddus. Mae yna bryder fod anonestrwydd disgyblion yn ymharu ar y data gan fod y disgyblion yn trafod beth maent yn credu mai’r ymchwilydd angen ei glywed yn hytrach na eu barnau iawn.
Yn ystod y dydd ymchwil roeddwn wedi darganfod beth oedd barn y disgyblion a’r athrawes ar asesu ar gyfer dysgu. Darganfyddais fod y disgyblion yn elwa o strategaethau gwahanol AagD gan fod y strategaethau yn helpu nhw gyda’i gwaith. Darganfyddais fod yr athrawes yn defnyddio’r strategaeth seren a dymuniad wrth farcio gwaith y disgyblion. Trwy gynnal y cyfweliad gyda 4 disgybl, roedd y disgyblion yn credu fod seren a dymuniad yn strategaeth cryf i ddatblygu eu gwaith i godi safonau. Darganfyddais fod yr athrawes yn rhoi un seren ar waith y disgyblion i amlinellu beth wnaethon nhw yn dda, ac yn rhoi un dymuniad i’r disgyblion i’w cwblhau. Mae’r dymuniad o’r gwaith blaenorol yn cael ei chwblhau cyn dechrau’r wers nesaf ac mae’r disgyblion yn cwblhau’r dymuniad yn werdd ar ei gwaith. Mae rhoi amser a chyfle i’r disgyblion i wirio’n werdd ac i wella eu gwaith yn allweddol i ddatblygiad y disgybl ac i ehangu dealltwriaeth yn ôl William a Black (2004) Noda, “Overall the main ideas for improvement of feedback can be summarized by giving opportunities for students to respond to comments and it should be planned as part of the overall learning process.” (William a Black, 2004. Vol 86. Tt. 14). Meddai un disgybl yn y cyfweliad “Mae miss yn rhoi amser i ni, i gwblhau'r dymuniad cyn symud ymlaen i’r dasg nesaf, mae yna gyfle gyda ni i wneud y gwaith yn well.” (gweler atodiad 2), esbonnir disgybl arall fod y dymuniad yn gyd fynd gyda’r asesiad sydd yn cymryd lle cyn pob gwers, i ddangos i’r disgyblion beth sydd angen yn y gwaith. Gweler Estyn (2016) y defnydd o feini prawf llwyddiant ac yna gosod targedau ychwanegol i’r disgyblion yn erbyn y MPLL yn arfer dda, nodir “Mae’r defnydd o Feini prawf llwyddiant yn elfen allweddol i sicrhau adborth effeithiol, sy’n cefnogi dysgu carlam.” Trwy gynnal cyfweliad, roedd nifer o fanteision, yn ystod y cyfweliad, gan fy mod wedi defnyddio’r dull lled strwythiedig, roedd y disgyblion yn llawer mwy hamddenol wrth ateb y cwestiynau ac yn barod i rannu eu barn ar agweddau gwahanol. Roedd y drafodaeth yn llifo’n naturiol ac roedd cyfle gyda’r disgyblion i holi cwestiynau yn ystod y proses. Anfantais oedd roedd y drafodaeth yn gallu mynd oddi ar y cwestiwn a gofynnwyd a bydd y disgyblion yn dechrau trafodaeth am thema a oedd yn amherthnasol i’r cwestiwn a gofynnwyd. (Gweler atodiad 2). Roedd y proses cyfweliad yn llwyddiannus gan fy mod i wedi annog y disgyblion i gael trafodaeth gydai gilydd ac yna roedd safbwyntiau gwahanol yn codi, roedd hwn yn gwneud y data yn llawer mwy dibynadwy.
O rhan yr holiadur ac adborth yr athrawon, allan o’r 3 holiadur roeddwn wedi derbyn yn ôl, roedd 100% o’r athrawon wedi dewis seren a dymuniad fel y strategaeth fwyaf effeithiol o ran AagD. (Gweler Atodiad 5). Meddai un athrawes mewn ymateb i cwestiwn 8 o’r holiadur, “Mae’r defnydd o seren a dymuniad yn codi ymwybyddiaeth y plant o’r cam ymlaen ac yn rhoi clod iddynt am yr hyn maent wedi ymdrechu i wneud.” Mae’r dull hyn o rhoi adborth yn cyd fynd yn uniongyrchol a beth dywed William a Black (2004), “Comments should identify what has been done well and what still needs improvement and give guidance on how to make that improvement.” (William a Black, 2004, Vol 86, tt. 14). Mewn ymateb i gwestiwn 9 yr holiadur, meddai 100% o’r athrawon mae’r defnydd o seren a dymuniad yn effeithiol iawn, tra yw’n cael yn gweithredu’n gywir ac yn rheolaidd.” (Gweler atodiad 5). Mae un athro yn esbonio fod rhaid sicrhai fod y meini prawf llwyddiant fod yn benodol ac yn glir i weithredu strategaethau AagD yn effeithiol. Anfantais amlwg o ddanfon holiadur yw'r nifer a derbyniwyd yn ôl. Allan o’r 13 athro yn y dosbarth, 3 holiadur roeddwn wedi derbyn yn ôl ac yn anffodus mae hwn yn gallu ymharu ar gyfreithlondeb y data. Roedd yr holiadur yn dangos data ardderchog am farn yr athrawon ar AagD ac am strategaethau gwahanol a defnyddiwyd yn y dosbarth. Roedd pob athro wedi cytuno fod gan Aagd lle penodol yn yr ystafell dosbarth, ac ar ddatblygiad y disgyblion.
Yn anffodus, gan fod y dydd dewisol am yr ymchwil yn un prysur yn yr ysgol, roedd arsylwad y dosbarth o’r defnydd o AagD ddim yn dangos llawer o ddata gan fod disgyblion yn dod i mewn i’r ystafell dosbarth ac yn gadael yn barhaus. Am y data a chasglwyd, roedd yr athrawes dosbarth yn defnyddio ystod o strategaethau gwahanol a oedd yn cynnwys byrddau bach gwyn, meddwl paru rhannu ac wedi rhoi cyfle i’r disgyblion i gwblhau’r dymuniadau o’r gwaith blaenorol. Mae’r daflen arsylwi (gweler atodiad) wedi methu dangos llawer o ddata ac mae’r anfantais o sicrhau fod yr amodau arsylwi yn dda, fel nodir yn adran 2 wedi profi’n wir, i gynnal arsylwad effeithiol mae angen amser dros nifer o ddyddiadau i gael trosolwg clir o’r digwyddiadau. Noda Cohen, Manion a Morrison (2007) dylai ymchwilydd cynnal profiad treialu cyn yr arsylwad go iawn i sicrhau dilysrwydd. 

I gloi’r aseiniad hoffwn gyfeirio yn ôl i’r amcan y profiad ymchwil sef dylai ymchwilwyr fod yn fedrus, sgeptigol, foesegol ac yn rhan o broffesiwn ymholgar. Credaf yn gryf fy mod wedi cyrraedd yr amcanion mewn un ffordd na’r llall trwy gynnal yr ymchwil hyn. Trwy ddilyn canllawiau BERA (2018) roedd yr ymchwil yn foesegol, roeddwn wedi sicrhau fod y ffurflen wedi cael ei gwblhau o safon uchel cyn ymweld â’r ysgol ac yn ychwanegol, sicrhau fod y disgyblion a’r athrawon yn hapus i gymryd rhan yn yr ymchwil. Roeddwn wedi cynnal yr ymchwil mewn ffordd sgeptigol gan gwestiynu pob agwedd i sicrhau dealltwriaeth o’r data. Gan fy mod wedi bod yn yr ysgol yma ar PAP roedd yn galed i gynnal yr ymchwil gyda llechen lân gan fy mod yn gyfarwydd gyda’r ysgol ei hun a sut mae’r ysgol yn gweithio, rwy’n credu roeddwn wedi llwyddo i wneud hyn gan fy mod i wedi bod yn cwestiynu pam mae’r ysgol yn gweithredu mewn ffordd benodol gan ofyn am safbwyntiau a barn yr athrawon a’r disgyblion. Trwy ddefnyddio dulliau gwahanol i gasglu data, rwy’n hyderus fod y data a chasglwyd yn ddibynadwy. Trwy ddefnyddio ystod o ddulliau rwyf wedi dysgu am sut i fod yn ymchwilydd medrus. Mae’r ymchwil hyn yn atgyfnerthu un o’r safonau SAC (2019) newydd sef:
Mae’r athro’n arddangos dealltwriaeth gynyddol hyderus o’r damcaniaethau a’r ymchwil ynghylch asesu, addysgeg, datblygiad plant a’r glasoed, a dysgu sy’n berthnasol i gynllunio ac arferion o ddydd i ddydd. (Llywodraeth Cymru, 2019.)
Mae’r proses o ymchwilio wedi gwella fy arfer ac wedi dangos gwahanol ffyrdd o gasglu data, ac mae’n arfer byddai’n sicr o’i datblygu pan fyddaf wedi ei graddio. Mae’r wybodaeth a darganfyddais yn allweddol i ddeall sut i sicrhau bod y disgyblion yn fy ngofal yn dysgu ac yn datblygu. Trwy ddefnyddio’r triongl data, o gynnal arsylwad, cyfweliad a danfon holiadur, mae’r data wedi ehangu fy nealltwriaeth o’r testun ymchwil a oedd yn gyrru’r prosiect ymchwil yma.
Pwyntiau pwysig a fyddai yn cofio am y tro nesaf bydd i sicrhau fod amodau'r arsylwad yn dda cyn mynd i arsylwi, i sicrhau fod cyfnod peilota yn digwydd i sicrhau fod y wybodaeth a chasglwyd yn ddibynadwy. 

“To make feedback effective, teachers must have a good understanding of where the students are, and where they are meant to be.”
(Hattie, J. 2012, tt. 115)

(3,808 o eiriau)

Atodiadau (gweler Ddogfen ar tab 2 Turnitin)
Atodiad 1: Ffurflen Foesegol 
Atodiad 2: Trawsgrifiad cyfweliad 
Atodiad 3: Cwestiynnau cyfweliad 
Atodiad 4: Holiadur gwag 
Atodiad 5: Holiadur sydd wedi cael ei llenwi 
Atodiad 6: Taflen arsylwi gwag 
Atodiad 7: Taflen arsylwi sydd wedi cael ei lenwi 
Atodiad 8: Llythr caniatad i recordio. 

